નરેન્દ્ર મોદી સરકારના 20 લાખ કરોડ રૂપિયાના 'આત્મનિર્ભર પૅકેજ'નું શું થયું?\nકોરોનાની પહેલી લહેર વખતે મોદી સરકારે 20 લાખ કરોડ રૂપિયાના રાહત પૅકેજની જાહેરાત કરી હતી.

નાણાકીય વર્ષ 2020-21 માટે જીડીપીમાં 8 ટકાના ઘટાડાની ધારણા હતી, તેની સામે જીડીપીમાં 7.3 ટકાનું સંકોચન થયું છે. આ સમયગાળામાં ચોથા ક્વાર્ટર દરમિયાન, એટલે કે જાન્યુઆરીથી માર્ચ વચ્ચે 1.3 ટકા વૃદ્ધિનો અંદાજ હતો, ત્યારે 1.6 ટકા વૃદ્ધિ થઈ છે.

પરંતુ આ આંકડાના આધારે હજુ પણ એવું નથી લાગતું કે અર્થતંત્ર તરત બેઠું થઈને દોડવા લાગશે.

Twitter કન્ટેન્ટ પૂર્ણ, 1

અર્થતંત્ર કેટલી હદે બીમાર છે અને તેનો ઇલાજ કેટલો જરૂરી છે, તેનો અંદાજ ચાર-પાંચ માપદંડ પરથી મળી શકે છે. 

આ માપદંડ છેઃ જીડીપીના આંકડા (જે સોમવારે જાહેર થયા હતા), બેરોજગારીનો દર (જે સતત વધી રહ્યો છે), ફુગાવાનો દર (ખાદ્યપદાર્થોના ભાવ આસમાને પહોંચ્યા છે) અને લોકોની ખરીદશક્તિ (આવક જ ન હોય ત્યારે ખર્ચ ક્યાંથી કરે).

આ બધા માપદંડ જોવામાં આવે તો છેલ્લા એક વર્ષમાં સ્થિતિમાં ખાસ ફેરફાર જોવા નથી મળ્યો. 

ભારતના બીમાર અર્થતંત્રનું કારણ આ જ છે.

પોતાને અર્થતંત્રની ડૉક્ટર ગણાવનાર મોદી સરકારે આ બીમારી દૂર કરવા ઘણા પ્રયાસ કર્યા છે. પરંતુ સરકાર બીમાર અર્થતંત્રની હાલત સુધારવામાં નિષ્ફળ રહી છે. તેથી ભૂલ ક્યાં થઈ છે તે જાણવું જરૂરી છે. 

બીમાર પડેલું અર્થતંત્ર આઈસીયુમાં ન પહોંચી જાય તે માટે કોરોનાની પહેલી લહેર વખતે મોદી સરકારે 20 લાખ કરોડ રૂપિયાના રાહત પૅકેજની જાહેરાત કરી હતી.

સોમવારે જે આંકડા બહાર આવ્યા તે જાન્યુઆરીથી માર્ચ મહિનાના હતા જે દરમિયાન લોકોમાં કોરોનાનો ભય જતો રહ્યો હતો. 

સરકારે કહ્યું હતું કે પ્રધાનમંત્રી ગરીબ કલ્યાણ યોજના હેઠળ 42 કરોડ ગરીબો પાછળ 68 હજાર કરોડ રૂપિયાનો ખર્ચ કરવામાં આવ્યો હતો.

સરકાર મહામારી અંકુશમાં આવી ગઈ હોવાનો દાવો કરતી હતી અને લગભગ તમામ આર્થિક નિયંત્રણો દૂર કરવામાં આવ્યા હતા.

તેવામાં સવાલ પેદા થાય છે કે મોદીના 20 લાખ કરોડના મેગાબૂસ્ટર ડોઝની અસર માત્ર આટલી જ છે? 

તેનો જવાબ જો 'ના' હોય તો તે રાહત પૅકેજનું આખરે શું થયું અને તેની અસર ક્યારે જોવા મળશે? શું સરકારે જે વચન આપ્યું હતું તે પ્રમાણે ખર્ચ કરી શકશે?

20 લાખ કરોડનો હિસાબકિતાબ 

સરકારે વાસ્તવમાં પાંચ લાખ કરોડનો જ ખર્ચ કરવાનો હતો. તેમાંથી સરકારે બેથી ત્રણ લાખ કરોડ રૂપિયા ગરીબોના ઍકાઉન્ટમાં નાખીને, મનરેગા પાછળ અને મફત અનાજ વિતરણ માટે ખર્ચ કર્યા.

26 માર્ચ 2020 - ભારતમાં પૂર્ણ લૉકડાઉનની જાહેરાત બાદ પ્રધાનમંત્રી...\n\ntl;dr:
કોરોના મહામારીના કારણે ભારતનું અર્થતંત્ર હજુ પણ બીમાર છે. સોમવારે બહાર પાડવામાં આવેલા જીડીપીના આંકડામાં નજીવો સુધારો થયો છે.